কসুর জেলা
কসুর জেলা অথবা কাসুর জেলা (পাঞ্জাবি এবং উর্দু: ضِلع قصُور‎‎), পাকিস্তানের পাঞ্জাব প্রদেশে অবস্থিত একটি জেলা। ১৯৭৬ সালের ১ জুলাই তারিখে, জেলাটি নিজস্ব জেলা হিসেবে আত্মপ্রকাশ করে। এর আগে এটি লাহোর জেলার অন্যতম একটি অংশ ছিল। জেলা রাজধানী শহরের নাম হচ্ছে কসুর শহর, যেটি সুফি কবি বুল্লে শাহ এর জন্মস্থান। এই জন্য অঞ্চলটি সমগ্র পাকিস্তানে বেশ সুপরিচিত। জেলাটি মোট ৪,৭৯৬ বর্গ কিলোমিটার এলাকা জুড়ে গঠিত হয়েছে।